Awadem d aferdis agejdan di lebni n wullis ama d tamacahut, tullist neɣ d ungal. Awadem mačči d amdan n tilawt maca d amdan n tferkit, yesnulfa-t-id umaru akken ad yesselḥu aferriɣ-is deg wullis. Deg tesleḍt ara nexdem i yiwudam deg wungal n umaru n Ɛmer Mezdad '' Tettḍilli-d, ur d-tkeččem'', ad neɛeḍ ad nẓer : amek yexdem umaru akken ad asen-yefk ṛṛuḥ d tudert i yiwudam deg wungal ?, Daɣen ma yella Ɛmer Mezdad yebna tadyant-is ɣef ineḍruyen n tilawt neɣ n usugen ?